Správa zo zahraničnej pracovnej cesty1

1. Účastník zahraničnej pracovnej cesty:	
Meno, priezvisko, titul: 	 Štefancová 
Pozícia: 		koordinátor národnej štúdie OECD PIAAC
Znalosť jazykov:	anglicky, nemecky, rusky
Organizácia: 		Národný ústav certifikovaných meraní vzdelávania, Žehrianska 9, Bratislava
Aktivita: 	Medzinárodné hodnotenie kompetencií dospelých a analýzy výsledkov pre potreby zvýšenia kvality celoživotného vzdelávania
ITMS projektu: 	312011R425	

2. Zahraničná pracovná cesta (ZPC):
Štát, mesto:		Taliansko, Rím
Vykonaná v dňoch:	11.- 14.11.2018
Názov prijímajúcej organizácie: OECD
Účel cesty: 		2. meeting národných koordinátorov  štúdie OECD PIAAC
Spôsob financovania2:
•	z rozpočtu NÚCEM
•	z prostriedkov štrukturálnych fondov EÚ spolufinancované fondom – Európsky sociálny fond, Operačný program Ľudské zdroje – projekt „Medzinárodné hodnotenie kľúčových kompetencií dospelých (PIAAC)“
3. Rámcový program pobytu:

11.11.2018 (nedeľa) som vycestovala do miesta konania pracovného stretnutia, Ríma. Štátnu hranicu
                      na prechode Berg sme prekročili o 10,10 hod.
12.-14.11.2018 – meeting PIAAC
14.11.2018 - návrat na Slovensko. Štátnu hranicu na prechode Jarovce sme prešli o 23,35 hod.

Témou mítingu bolo zabezpečenie realizácie 2. vlny medzinárodného projektu OECD merania kompetencií dospelých PIAAC.
Program  stretnutia bol rozvrhnutý na plné 3 rokovacie dni. (program konferencie v prílohe)

Témou 1. dňa bol prehľad úloh v rámci pripravovaného projektu a rámcové požiadavky na ich realizovanie. Bolia prezentovaná správa sekretariátu OECD o aktivitách uskutočnených pre zabezpečenie projektu, požiadavky na uskutočnenie  terénneho zberu dát a na  hlavnú štúdiu, prehľad dátových tokov, prehľad technických štandardov a pokynov, požiadavky na výber vzorky, a upozornenia na najbližšie úlohy a aktivity.

Obsahom 2. dňa mítingu bol podrobnejší pohľad na jednotlivé moduly merania v rámci projektu – čitateľská gramotnosť, adaptácia na riešenie problémov, a matematické schopnosti.

3. deň bol venovaný finalizácii BQ dotazníka, koncepcii prekladov, harmonogramu prác na jednotlivých fázach projektu.

4. Stručný priebeh rokovaní:
V priebehu mítingu prebiehala aj tímová spolupráca, týka sa vytvorenia harmonizovaného znenia dotazníka a dopracúvali sme  v bilaterálnych stretnutiach napr. kategórie vzdelania (koordinátor Silke Schneider).

Ďalej, v koordinácii s Capstan (Laura Wärynen), bolo uskutočnené rokovanie s maďarskými kolegami o možnom zapožičaní preloženej maďarskej verzie BQ pre účely výskumu na Slovensku. Dohodli sme ďalší postup v tomto smere.
Takáto spolupráca na jazykových verziách dotazníkov bola OECD vysoko odporúčaná.

5. Odporúčané závery:
-	začať intenzívnu prácu na jednotlivých zložkách projektu, najmä na dokončení  obsahu BQ a začať tvoriť prekladateľské tímy,
-	na nasledujúcom mítingu NPM (marec, Praha, ČR) zabezpečiť účasť expertov zabezpečujúcich ťažiskové fázy/úlohy výskumu (BQ, sample, terén).

6. Prehľad prinesenej dokumentácie a miesto jej uloženia:
Materiály (prezentácie) k jednotlivým témam a problémom budú dostupné na portáli  PIAAC.

7. Osobitne vyhotovený očakávaný prínos ZPC:
Závery stretnutia sú vo forme inštrukcií, záväzných pokynov a harmonogramov, bude jednoznačne nevyhnutné previesť ich do prípravy projektu na národnej úrovni.
	
8. Spôsob zverejnenia výsledkov ZPC, prenos získaných informácií
Všetky dostupné materiály sú zverejnené na portáli  PIAAC a sú prístupné iba povereným pracovníkom národných centier jednotlivých krajín.

Svojím podpisom súhlasím so zverejnením správy na internete.

Správu vypracoval: 	Štefancová

Dátum:			16.11.2018

Správu schválil: 	PhDr. Romana Kanovská

 Správu zo ZPC je potrebné vypracovať do 5 dní od jej ukončenia a v papierovej aj v elektronickej forme predložiť na schválenie.
2 Nehodiace sa prečiarknite.